钦定古今图书集成/明伦汇编/氏族典/第242卷 > 张雍
## 钦定古今图书集成/明伦汇编/氏族典/第242卷 > 张雍

按《宋史张雍传》：“雍，德州安德县人，治毛氏诗。开宝六
年中第，释褐东关尉。太平兴国初，召改将作监丞，知
南雄州，迁太子右赞善大夫。雍熙初，为秘书丞，迁右
补阙。端拱初，转工部郎中，出为淮南转运使。淳化初，
迁太府少卿。二年，加右谏议大夫。三年，充户部使，出
知梓州。五年，青城民李顺作乱，遣其党杨广将众围”
梓潼，雍与监军卢斌固守不动，贼长围八十馀日。会
王继恩遣石知颙来援，始溃去。擢给事中。至道二年，
改工部侍郎，转礼部、刑部、户部，出知凤翔府。景德初，
权知开封府事。三年，改兵部侍郎、同知审官院。明年，
车驾朝陵，判留司尚书省，出知邓州。大中祥符元年，
请老，以尚书右丞致仕，卒。雍性鄙吝，莅事勤恪。子太
冲，官殿中丞。